Facite ammuina

Facite ammuina fuje nu mito melitare ca se stennette ncopp’‘a guerra pe' scredità 'a serietà d’‘a marina d’‘o Regno d’‘e Ddoje Sicilie. Stu mito è addeventato ogge nu canusciuto favezo storeco, canusciuto int’‘a cultura popolare.Selvaggi, R. M.: "Facite ammuina" un falso, Il Mattino, 15 aprile 1995

Chistu documento fuje scritto comme fosse n'ordine riale 'e l'anno 1841, forse fatta d’‘e furastiere c’‘appuggiaieno 'e Savoia. Se riceva ca era n'ordine 'ra Real Marina e ca veneva ausata quanno venevano 'e cchiù avute cariche d’‘o stato.A proposito del “Facite ammuina”. La Lanterna, Notiziario periodico della Lega Navale Italiana – Sezione di Trieste, numero 2, Aprile 2007, p11, Trieste

 'O Cuntenuto 
Chesto è chello che sta scritt a 'int’‘o documento:

All'ordine "Facite Ammuina": tutti chilli che stanno a prora vann'a poppa e chilli che stann'a poppa vann'a prora; chilli che stann'a dritta vann'a sinistra e chilli che stanno a sinistra vann' a dritta; tutti chilli che stanno abbascio vann 'ncoppa e chilli che stanno 'ncoppa vann'abbascio, passann' tutti p'ò stesso pertuso; chi nun tien nient'a ffa, s' aremeni a 'cca e a 'lla.

Ordine: "FACITE AMMUINA"!!!

N.B.: Da usare in occasione di visite a bordo delle Alte Autorità del Regno.

 'O favezo documento 
'A lengua ausata a 'int’‘o documento fà verè paricchie pprove ca nce facessero capace d’‘a favezetà comme documento napulitano:
C'è scritto p'esempio: vann' a prora, vann' a poppa ecc, quanno s'avesse scrivere: jessero a prora, jessero a poppa, ecc.
C'è scritto: sinistra, quanno fosse "manca".
'E codice int’‘a Marina d’‘e Ddoje Sicilie se screvevano 'n italiano.
'O grado Maresciallo in capo dei legni e dei bastimenti della Real Marina è mmentato.Ordinanze della real marina del regno delle Due Sicilie del 1818, Parte 1, Volume 1, pag. 15, 1856.

 'A Real Marina d’‘e Ddoje Sicilie 
'A Marina d’‘e Ddoje Sicilie, seria e disciplinata, fuje 'a tierza flotta d’‘o munno 'e ll'ebbreca.

 Nutarelle 

Categurìa:Storia 'e Napule
Categurìa:Regno d"e Ddoje Sicilie